1. pielikums

# Konvencijas reglaments un Konvencijas reglamenta Noslēguma protokols

**II nodaļa**

**Vēstuļu korespondences reglaments**

17-116. pants

Apmaiņa ar pasta sūtījumiem, kas šķiroti pēc formāta

Ir izstrādāts šāds 2.0.bis punkts un 11. punktu groza šādi.

2. Apmaiņa starp I grupas valstīm

**2.0.bis. Plūsmas lielumu nosaka, pamatojoties uz pēdējiem četriem apstiprinātiem secīgiem ceturkšņiem.**

2.1. Depešas sagatavo un nosūta atsevišķā tarā, kas paredzēta katram no trīs formātiem (P, G, E), uz tiem galamērķiem, kuriem izejošo sūtījumu svars gadā, neskaitot M maisus, pārsniedz 50 tonnas. Ja svars ir mazāks par šo robežvērtību, tad dažādas depešas var ievietot kopā.

11. Par tādu pasta sūtījumu sagatavošanas pārtraukšanu, kas šķiroti pēc formāta, paziņo līdz 30. **septembrim**, un tas ir spēkā no nākamā gada 1. janvāra un turpmākajos gados.

Spēkā stāšanās datums: 2019. gada 1. augusts.

30-116. pants

Statistikas datu vākšana par depešu apmaiņu starp mērķsistēmas valstu izraudzītajiem operatoriem

Ir izstrādāts šāds 3.3. un 10. punkts un 7. punktu groza šādi.

Attiecībā uz pasta sūtījumu plūsmām, kuras sūta to valstu izraudzītajiem operatoriem, kas pievienojušās mērķsistēmai 2010. gadā un pēc tam, saņem no minētajiem izraudzītajiem operatoriem vai nosūta starp tiem, statistikas datus vāc, kā minēts turpmāk:

3.1. attiecībā uz valstīm, kuras pievienojušās mērķsistēmai 2010. un 2012. gadā – ja ir pārsniegta 50 tonnu robežvērtība;

3.2. attiecībā uz valstīm, kuras pievienojušās mērķsistēmai 2016. gadā – ja 2018.–2020. gadā ir pārsniegta 75 tonnu robežvērtība, bet 2021. gadā – 50 tonnu robežvērtība;

**3.3. plūsmas lielumu nosaka, pamatojoties uz pēdējiem četriem apstiprinātajiem secīgajiem ceturkšņiem.**

7. Ikviens izraudzītais operators vismaz **trīs** mēnešus pirms uzskaites perioda informē attiecīgo izraudzīto operatoru par lēmumiem saistībā ar statistiskās novērošanas programmas izstrādi, tostarp novērtēšanas metodi.

**10. Ja statistiskā novērošana veikta saskaņā ar 3. punktā noteiktajām robežvērtībām, norēķiniem izmanto statistiskajā novērošanā gūtos rezultātus.**

Spēkā stāšanās datums: 2019. gada 1. augusts.

Prot. R XVIII. pants

Maisi

Ir izstrādāts šāds 3.bis punkts.

**3.bis. Neatkarīgi no 17-119. panta 2.10. punktā noteiktā Somija patur tiesības līdz 20 kilogramiem ierobežot svaru maisiem ar vēstuļu korespondences sūtījumiem.**

Spēkā stāšanās datums: 2019. gada 1. augusts.